যুদ্ধাপরাধের বিচার যুদ্ধাপরাধীরা ছাড়া দেশের প্রতিটি নাগরিকই চায়। এই ব্যাপারে বোধ হয় কোন বিতর্কের অবকাশ নেই। কিন্তু ইদানিং একটি ব্যাপার নিয়ে আমি একটু কনফিউজড্, আমরা কি যুদ্ধাপরাধীদের বিচার চাইছি? না-কি ওদের সবার ফাঁসি চাইছি? বিচার মানেতো ন্যায় বিচার। ন্যায় বিচারের রায়ে প্রত্যেক যুদ্ধাপরাধীর যে ফাঁসি হতে হবে বা সবার অপরাধের মাত্রা সমান হবে এমনতো কোন কথা নেই। অথবা যাদের বিরুদ্ধে অভিযোগ আনা হয়েছে তারা সবাই অপরাধী সাব্যস্ত হবে, এমন না-ও তো হতে পারে।